google/wiki40b huggingface dataset:
Volvoverken i Kalmar

Volvoverken i Kalmar ble innviet i 1974 og lagt ned i 1994. Fabrikken ble bygget som en konsekvens av den planlagte nedleggingen av Kalmar Verkstad, som på begynnelsen av 1970-tallet var eiet av Statsföretag. Kalmar kommune solgte landområdet fabrikken ble bygget på for 1 krone. En helt ny, etter den tid meget moderne, monteringsfabrikk for Volvos personbiler ble bygd med omtrent 1000. 
Fabrikken i Kalmar bygde innledningsvis kun luksusmodellene 264, 760 og 960, men etterhvert også standardmodellene 740 og 940.
Ved Volvoverken i Kalmar eksisterte ikke de tradisjonelle samlebåndene. Istedenfor ble bilene transportert på selvstendige batteridrevne vogner som ble styrt av spor i gulvet. Fabrikken var meget lys med store vindusflater, som dessverre forårsaket overoppheting i lokalene. De ansatte ble delt opp i mindre grupper som hadde mulighet til å påvirke arbeidsfordelingen innen sin egen gruppe.
Volvoverken i Kalmar var den fabrikk som kom best ut med hensyn til kvalitet og fravær sammenlignet med anleggene i Gent og Torslanda. Derimot var fabrikken dyrere å bygge enn et konvensjonelt anlegg og fabrikkens produktivitet var betydelig lavere enn i Torslandaverken.  
Da fabrikken ble stengt i 1994 hadde totalt 482 739 biler blitt produsert.
William Shockley

Tidlig liv og utdannelse

Shockley ble født i London av amerikanske foreldre, men ble oppdratt i foreldrenes hjemby Palo Alto i California fra treårsalderen. Hans var, William Hillman Shockley, var ingeniør. Shockley tok bachelor of science-graden ved California Institute of Technology i 1932, og sin Ph.D. ved Massachusetts Institute of Technology i 1936. Doktoravhandlingens tittel var Electronic Bands in Sodium Chloride, med John C. Slater som veileder. Etter disputasen begynte han ved Bell Labs i New Jersey. Han publiserte en rekke oppdagelser i de tidlige årene av sitt virke og tok sin første patent i 1938, Electron Discharge Device.

Karrière

Shockley arbeidet ved Bell labs på Manhattan i New York da krigen brøt ut i 1941. Under krigen deltok han i flere forskningsprosjekter av militær betydning. Etter fredsslutningen i 1945 ble Shockley forskningsleder ved Bell Labs. Det var denne forskningen som ledet til oppdagelsen av transistoren. Senere flyttet han fra østkysten til California og Shockley arbeidet med halvledere.

Rase og IQ

Senere i hans karrière ble Shockley interessert i spørsmålet om rase, IQ og eugenikk. Han anså dette arbeidet som viktig for menneskehetens framtid, og anså denne delen av sitt virke som spesielt betydningsfullt på tross av at det skadet hans omdømme. Shockley argumenterte at de høye fødselsratene blant lavt intelligente hadde en dysgenisk effekt. Shockley publiserte skrifter og foreleste om disse spørsmålene, inspirert av psykologen Cyril Burt sine arbeider. Shockley foreslo at personer med IQ under 100 burde få betalt for å frivillig bli sterilisert.
Elba Rashani

Karriere

Elba debuterte for Skarphedins A-lag i mai 2009, kort tid etter at han hadde fylt 16 år, og markerte seg med å score begge lagets mål i debutkampen mot Ulefoss. Etter sesongen ble han hentet til Odd Grenland, opprinnelig med tanke på juniorsatsing, men gode treningsprestasjoner, kombinert med en tynn stall, gjorde at han fikk proffkontrakt allerede fra 1. april 2010.
Han debuterte for Odd i cupkampen mot Mjøndalen i 2010.
1. april 2011 fikk han sin første seriekamp for Odd mot Strømsgodset.
Den 24. juli 2014 ble Elba solgt fra Odd til Brøndby for litt over seks millioner koner.

Rosenborg

Den 11. januar 2016 ble Rashani lånt ut fra Brøndby til Rosenborg Ballklub ut 2016-sesongen, med opsjon på kjøp.
18. november 2016 skrev han under en 2-årsavtale med Rosenborg.
Rashani er en offensiv spiller som først og fremst spiller ving.
I sesongen 2016 var han med å vinne både Tippeligaen og Cupfinalen.
29. mars 2017 var han med å vinne Mesterfinalen i fotball for menn 2017.
I sesongen 2017 var han med å vinne Eliteserien med Rosenborg. Han spilte 8 kamper for Rosenborg, før han ble solgt til Odd i august.

Odd

4. august 2017 ble han solgt tilbake til Odd. Han skrev under en tre og et halvtårskontrakt.
ANZAC

Historie

ANZAC ble opprettet i Egypt i 1915 og var underlagt den britiske Mediterranean Expeditionary Force. Planene for opprettelsen av korpset begynte i november 1914 mens den første kontingenten med australske og newzealandske tropper fortsatt var underveis i konvoi mot – trodde de – Europa. Etter erfaringene fra tiden da Canadian Expeditionary Force lå i leir på Salisbury Plain ble det bestemt å ikke utsette australierne og newzealenderne for den engelske vinteren, og troppene ble derfor omdirigert til Egypt for trening før de flyttet videre til vestfronten i Frankrike.
Den britiske krigsministeren, Horatio Kitchener, utnevnte general William Birdwood, en offiser i den britisk-indiske hæren, til å lede korpset, og han tok også det meste av korpsstaben fra den indiske hæren. Birdwood ankom Kairo 21. desember 1914 for å ta kommando over korpset.
Det var opprinnelig planlagt å kalle forbandet Australasian Army Corps (Det australasiatiske korps) – dette navnet ble faktisk benyttet i avdelingsdagboken – men protester fra New Zealand førte til at navnet Australian and New Zealand Army Corps ble tatt i bruk. For kontoristene og administrasjonspersonellet var navnet tungvint, så de innførte snart forkortelsen «A. & N.Z.A.C.» eller simpelthen «ANZAC». Kort etter ble det offisielt innført som kodenavn for korpset, men det kom ikke inn i soldatenes daglige språkbruk før etter landsettingen på Gallipoli.
I begynnelsen bestod korpset kun av én fullstendig divisjon; den australske 1. divisjon. I tillegg kom den newzealandske infanteribrigade og to ridende brigader – Australian 1st Light Horse Brigade og New Zealand Mounted Rifles Brigade – som senere inngikk i den sammensatte New Zealand and Australian Division.
Etter evakueringen fra Gallipoli i november 1915 kom de australske og newzealandske styrkene sammen igjen i Egypt. Den newzealandske kontingenten vokste til en egen divisjon, New Zealand-divisjonen. Den australske imperiestyrke gjennomgikk en stor omorganisering som resulterte i to nye divisjoner; 4. og 5. divisjon. (3. divisjon var under oppbygging i Australia og skulle sendes direkte til England og deretter Frankrike.)
Disse divisjonene ble omdannet til to korps; I Anzac-korps og II Anzac-korps. På dette tidspunktet hadde Anzac sluttet å fungere som et akronym, og ble i stedet brukt som beskrivelse på ethvert forband med australske eller newzealandske avdelinger. I Anzac-korps, anført av general William Birdwood, reiste mot Frankrike tidlig i 1916. II Anzac-korps, under general Alexander Godley, fulgte kort tid etter.
Rødvingelerke

Utbredelse

Den forekommer i Etiopia, Kenya, Somalia, Sudan, Sør-Sudan, Tanzania og Uganda.
Barakula

Utseende

En liten (mindre enn 6 millimeter), avlangt-oval, mørk praktbille med noe matt metallglans. Antennene er korte og tynne. Hodet er rundet, pronotum avrundet med nettmasket mikroskulptur, fint hårete. Dekkvingene er jevnbrede, fint hårete uten punktrader, dekker ikke det bakerste bakkroppsleddet.

Levevis

Arten ble funnet i åpen, eukalyptus-dominert skog, men ungenting er kjent om biologien.

Utbredelse

Slekten er utbredt i Australia (Queensland). Den er oppkalt etter typelokaliteten, Barakula.
Den røde 1. maj-gruppe

Den røde 1. maj-gruppe var en venstreorientert politisk gruppe på Færøyene rundt 1980.
Gruppen var en av arrangørene bak en demonstrasjon mot NATO i 1980, og var redde for at Færøyene skulle bli en front eller et angrepsmål i en eventuell krig mellom USA og Sovjetunionen. Gruppen avla i denne forbindelse Danmarks forsvarsminister et besøk, hvor de argumenterte for å fjerne militære installasjoner på øyene, samt å gjøre Færøyene til en demilitarisert sone. Dette førte ikke frem, og på sensommeren 1986 saboteret gruppen militært kommunikasjonsutstyr på øyene, som protest mot at den danske regjeringen ikke tok deres mening alvorlig nok.
På et møte i Vágur på Suðuroy i 1980 ble det dessuten hevdet at NATO hadde utstasjonert ca. 100 militære i Mjørkadalur (utenfor Tórshavn på Streymoy) i tilfelle færøyingene demonsterte.
Frivoll videregående skole

Frivoll videregående skole var en yrkesfaglig skole med helse- og sosialfag som var lokalisert i Grimstad. Skolen startet opp 6. mai 1963 under navnet Aust-Agder hjelpepleieskole. Dette navnet beholdt skolen frem til 1990. Skolen holdt i begynnelsen til i Egra, men flyttet senere til Soltun hvor den holdt til i 5 år. 1. september 1976 flyttet skolen inn i egen, nybygd skole med internat som lå i Dybedalsveien 11-13.
I 2002 besluttet fylkestinget i Aust-Agder å slå sammen skolen med Sørlandets Tekniske Fagskole og Dahlske videregående skole. I årene 2003-2006 gikk Frivoll videregående skole under navnet Dahlske videregående skole, avdeling Frivoll. Skolene ble samlokalisert i en nybygd skole som åpnet i august 2006.
Grimstad kommune kjøpte i 2011 Frivoll videregående skole fra Aust-Agder fylkeskommune. Skolen brukes nå av Kvalifiseringstjenesten i kommunen.

Arkiv

Arkivet etter Frivoll videregående skole er avlevert til Kuben i Arendal. Arkivet spenner seg fra etableringen i 1963 til 2006 og utgjør 12,8 hyllemeter. Arkivet inneholder bl.a. møtebøker, kopibøker, journaler, saksarkiv og elevdokumentasjon. Arkivet inneholder også arkivmateriale fra Aust-Agder hjelpepleieskole.
Konkret musikk

Konkret musikk er betegnelsen på musikalske komposisjoner som med utgangspunkt i opptak av naturlige lyder bearbeides elektronisk og settes inn i musikalske sammenhenger der lyden får en selvstendig verdi. I mer eller mindre bearbeidet form kan musikken vekke helt andre assosiasjoner enn lyden var i utgangspunktet. Musique concrète ble lansert av Pierre Schaeffer i Paris i 1950-årene.
I musique concrète, som var lyttestyrt, ønsket man å eksperimentere med lydene og se hva man klarte å få til mens man lagde musikken. For musique concrète innebar dette en større grad av prøving og feiling, i motsetning til elektronische musik hvor man på forhånd visste hva man var ute etter og hadde en større grad av kontroll over musikken. I musique concrète lå fokuset på å manipulere allerede eksisterende lyd (naturlig eller akustisk lyd). 
Både innen elektronische musik og musique concrète er den metriske takten vi kjenner fra tradisjonell musikk helt fraværende.
Los Angeles Chargers i NFL-sesongen 2019

Uniform

Den 16. april annonserte Chargers at de pudderblå trøyene som hadde vært lagets alternative uniform kom til å bli brukt som hoveduniform på hjemmebane, og erstattet da de marineblå trøyene de hadde brukt siden 2007. Den 2. september annonserte laget sin uniformplan for sesongen.
MS «Sleipner» (1989)

MS «Sleipner» er en hurtigbåt bygget i 1989 for Flaggruten (Det Stavangerske Dampskibsselskab, Stavanger). Den gikk i Flaggruten mellom Stavanger, Haugesund og Bergen fra 1989 til 1996 sammen med søsterskipet MS «Draupner». I 1996 ble «Sleipner» skiftet ut med Vingtor, som tok 276 passasjerer, 33 mer enn de gamle båtene, som ofte var for små i helgene.
Skipet ble døpt og overlevert 11. mai 1989 samtidig med MS «Draupner». Gudmor for Sleipner var Agnes Rettedal, kona til fylkesordfører i Rogaland, Arne Rettedal. Jan Gitlesen var administrerende kaptein på båten og fulgte byggingen av den sammen med maskinsjef Jakob Særsten. Den hadde to fine og komfortable salonger som var godt skjermet for maskinstøy. Det første året hadde båten en del barnesykdommer med propellsystemet, men deretter var den svært driftssikker. Mannskapet var på seks personer, kaptein, styrmann, maskinsjef, kombinert matros og motormann, stewardesse og dekksgutt. Det var tre skift.
Thomas Boleyn, 1. jarl av Wiltshire

Vicomte Rochford

Vicomte Rochford er en aristokratisk tittel som ble gitt til Thomas Boleyn i 1525 av kong Henrik VIII. Tittelen ble tatt fra hans eiendommer i Rochford i Essex. I 1529 ble han forfremmet ytterligere da kongen opprettet Jarl av Wiltshire for ham. I det samme året arvet han også rikdom og titler fra sin mors slekt, jarldømmet Ormonde. Derfor gikk tittelen vicomte Rochford til hans eneste sønn George.
Tittelen vicomte Rochford falt ut av bruk i 1536 da George ble henrettet på den falske anklagen om høyforræderi. I 1542 ble Georges enke også henrettet etter at hun ble implisert i undergangen til dronning Katarina Howard.

I populærkulturen

Thomas Boleyn ble portrettert av Michael Hordern i filmen Anne of the Thousand Days (1969) hvor Benjamin Whitrow fremstilte Henrik VIII. Skuespillerne Jack Shepherd og Mark Rylance spilte ham i henholdsvis 2003 og 2007-utegavene av filmen The Other Boleyn Girl. I fjernsynsdramaet The Tudors hadde Nick Dunning hans rolle.
Excalibur – kongens sverd

Handling

Uther Pendragon er en legendarisk og mytisk krigsherre i England på 500-tallet som holder lag med trollmannen Merlin. En natt bønnfaller han Merlin om å gi ham en natt med hustruen til en annen krigsherre. Merlin ønsker til gjengjeld å få "produktet" av denne handling. Uthers sønn Arthur fødes, og Merlin kommer så for å hente hva Uther hadde lovet ham. Da Uther senere blir overmannet i et slag setter han sitt sverd, Excalibur, i en stein og spår at den som klarer å trekke det ut skal bli konge og forene landet. Han dør like etter. Arthur vokser opp i folkelige kår, men får ved en ren tilfeldighet anledning til å dra i sverdet, som uten vanskeligheter løsner fra steinen. Arthur blir dermed konge av England, og samler så ridderne av det runde bord.

Om filmen

Filmen fikk blandet mottakelse av kritikerne, men har oppnådd såpass som 79 % på Rotten Tomatoes. Den amerikanske filmkritikeren Roger Ebert gav den 2,5 av 4 stjerner og omtalte den både som vidunderlig og rotete. Leonard Maltin gav den 3,5 av 4 stjerner.
Anmelderne i VG og Dagbladet gav den terningkast fire.
Den ble belønnet med en Saturn Award for beste kostyme. Den ble også tildelt en pris ved Filmfestivalen i Cannes.
Luchuan

Luchuan (kinesisk: 陆川县; pinyin: Lùchuān Xiàn) er et fylke i byprefekturet Yulin i den autonome region Guangxi i Folkerepublikken Kina.
Befolkningen var på 836 441 innbyggere i 1999.
Stuttflagg

Stuttflag er et ektangulært flagg som er skåret på tvers i enden (firskåret), til forskjell fra splittflagg med spisser. De fleste lands nasjonalflagg er stuttflagg. 
I Norden er det tradisjon for at privatpersoner bruker stuttflagg (altså som nasjonal- eller koffardiflagg), mens staten bruker splittflagg (altså statsflagg og orlogsflagg).
Kennet Ahl

Kennet Ahl var forfatterpseudonymet til Lasse Strömstedt og Christer Dahl. Duoen debuterte under dette pseudonymet i 1974 med den galghumoristiske og samfunnskritiske romanen Grundbulten.
Konvallfamilien

Konvallfamilien (Convallariaceae) var en familie av planter i ordenen Asparagales, som omfattet elleve slekter. I nyere systematikk (APG IV-systemet) innlemmes denne gruppa i underfamilien Nolinoideae i aspargesfamilien.
I 7. utgave av Lids flora benyttes denne familien og omfatter tre slekter med representanter i Norge, Convallaria (liljekonvall), Maianthemum (maiblom) og Polygonatum (bl.a. kantkonvall). I tidligere systemer ble disse slektene inkludert i den daværende meget store liljefamilien.
Plantene i konvallfamilien er giftige.
Kholmsk

Kholmsk (russisk: Холмск) er en by i Sakhalin oblast i Russland. Den ligger på vestkysten av Sakhalin, rundt 50 km vest for Juzjno-Sakhalinsk.
Kholmsk ble grunnlagt i 1870 som en militær utpost. Fra 1905 til 1945 var den under japansk styre, og ble på denne tiden kalt Maoka (真岡). Den ble levert tilbake til Russland etter andre verdenskrig.
Cupecuara

Utseende

Middelsstore, slanke, blanke, svarte trebukker, dekkvingene gjerne mer eller mindre brungule. Antennene er nokså kraftige og lengre enn kroppen, med lange hår. Hodet er rundet, pronotum sekskantet med en pigg midt på hver sidekant, lengre enn bredt. Dekkvingene er jevnbrede, beina middels lange med litt fortykkede lår.

Levevis

Som andre trebukker lever larvene av de fleste artene i død ved. De voksne billene er oftest nattaktive.

Utbredelse

Slekten er utbredt fra Panama i nord til Bolivia i sør.
Bananer i pyjamas

Bananer i pyjamas (orig: Bananas in Pyjamas) er en australsk barneserie som gikk på ABC fra 1992 til 2001 og igjen fra 2011 til 2013. Serien handlet om to bananer, kledd i stripete pyjamas, som het B1 og B2. Bananene levde sitt enkle liv i vanlige omgivelser, og hadde som alle andre sine problemer som skulle løses. Programmet blandet tegnefilm og realfilm.
I Norge ble serien sendt på TV 2 fra 1999. Den gikk primært på kanalens morgensendinger. De norske stemmene var ved Håvard Bakke (B1) og Tommy Karlsen (B2).
Bananer i pyjamas er opprinnelig en sang. Sangen, som ble skrevet av Carey Blyton i 1970, ble så populær blant små barn at det ble laget en animasjonsfilm til den. På lik linje med Teletubbies ble det laget mange produkter av Bananer i pysjamas, og det ble en stor salgsuksess i andre land. Serien blitt vist i over 30 land, inkludert USA, Japan, Canada, New Zealand, Sør-Afrika og England.
Grå torvlibelle

Utbredelse

Grå torvlibelle er utbredt i [mellom- og i det østlige Europa. Den finnes i og det sørøstlige Danmark, Sverige og Finland. I sørøstlige Norge langs kysten til Telemark.

Utseende

Kjønnene er noe ulike. Hunnens bakkropp er mørk brun-svart med gule flekker. Hanner har mørk bakkropp med røde flekker. Eldre hanner får gjerne en blåpudring på bakkroppen. Analvedhenget, bakerst på bakkroppen, er hvitt. Pannen (frons) hvit, sammen med noe av munnen (labialpalpene).
Vingene holdes i en rett vinkel ut fra kroppen i hvile. Vingemerket (pterostigma) er svart. Vingespennet er mellom 60 og 70 millimeter.

Levevis

Nymfen lever på bunnen av innsjøer og mindre vann med undervannsvegetasjon av torvmoser kombinert med planter med flyteblad, som vannliljer. Arten synes å foretrekke vann som er noe sure og næringsfattige.
Eggene legges i vann, på bunnen. Utviklingen tar 3 år. Nymfen overvintrer blant planter og i torvmosen. De voksne (imago) øyenstikkerne finnes vanligvis ikke langt fra stedet der de levde som nymfe.
Flygetiden er fra slutten av mai til juli.
Grå torvlibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

Fredet i Norge

Grå torvlibelle er en av tre norske arter av libeller som er fredet. Dette fordi de har hatt stor tilbakegang, grunnet at leveområdene (habitatene) har forsvunnet. Noen arter krever helt spesielle livsbetingelser.
St Johanneslosjen Absalon til de tre brennesler

St Johanneslosjen Absalon til de tre brennesler (tysk: Absalom zu den 3 Nesseln) er en tysk frimurerlosje som ble grunnlagt i Hamburg i 1737.
Den 19. juni 1949 ble losjen tilsluttet den tyske storlosje av gamle, frie og anerkjente murere.
Blant kjente medlemmer av losjen var Johann Christoph Bode, som ble innviet som lærling i 1761. Fra 1786 og frem til sin død i 1793 var Bode leder av Illuminatus-ordenen i de siste årene av dens eksistens.
Moritz Hauptmann

Liv og virke

Moritz Hauptmann fikk sin musikalske utdanning av blant andre  Louis Spohr, som han senere ble en nær venn av. Fra 1812 til 1815 var Hauptmann fiolinist ved Dresdner Hofkapelle, deretter var han i Russland, hovedsakelig som privat musikklærer. I begynnelsen av 1820-årene vendte han tilbake til Tyskland og ble i 1822 fiolinist i Kassel ved kurfyrstens hoffkapell og samarbeidet her igjen med Spohr.
På anbefaling av Felix Mendelssohn ble Hauptmann i 1842 utnevnt til thomaskantor og musikalsk leder i Leipzig. Sammen med Otto Jahn grunnla han i 1850 Bach-Gesellschaft, ble organisasjonens første leder og gav ut de tre første bindene av Bachs samlede verk. 
Hauptmann skrev både verdslige verk og kirkemusikk, hovedsakelig korverk, lieder og motetter. På andre halvdel av 1800-tallet nøt han stor respekt som musikkteoretiker og musikkpedagog og av hans mange framstående elever kan nevnes Edvard Grieg, Johan Svendsen, Hans von Bülow, Joseph Joachim og Salomon Jadassohn. Hauptmanns musikkteoretiske skrifter fikk stor oppmerksomhet i hans egen levetid, men i våre dager er han stort sett glemt.
Bøkeby Ballklubb

Historikk

Bøkeby startet i 8. divisjon foran 2003-sesongen. Etter to år rykket de opp i 7. divisjon, før de i 2006 rykket videre opp til 6. divisjon. 2007-sesongen endte med 3.-plass 6. divisjon, før de i 2008 rykket opp til 5. divisjon. Der har de spilt siden, og spiller også der i 2011-sesongen.
A-laget i fotball spiller i 2012 i 4. divisjon, etter å ha rykket opp fra 5. divisjon i 2011.
Abū Ishāq Ibrāhīm al-Zarqālī

Abū Isḥāq Ibrāhīm ibn Yaḥyā al-Naqqāsh al-Zarqālī (født 1029 i Toledo, død 1087 i Sevilla), latinisert som Arzachel, var en instrumentmaker og en ledende astronom innen teoretisk og anvendt astronomi på sin tid. Selv om navnet hans konvensjonelt er gitt som al-Zarqālī, var den korrekte formen sannsynligvis al-Zarqālluh. Han bodde i Toledo, i Castilla, Al-Andalus (nå Spania) og flyttet senere til Córdoba. Hans arbeid inspirerte en generasjon av islamske astronomer i Andalucía.
Krateret Arzachel på månen er oppkalt etter ham.
Sickla kanalbro

Sickla kanalbro er ei bru i Stockholm, Sverige. Den går over Sickla kanal og forbinder Södra Hammarbyhamnen til Nacka.
Den opprinnelige brua ble bygget 1954-1955 og var ei ståldragerbru på fire fundamenter med en veibane av betong. Brua var 60 meter lang og 10,3 meter bred, og hadde en maksimal høyde over kanalen på 4,6 meter. Brua ble bygget med henblikk på framtidig utvidelse, men dette skjedde ikke før i 1979 da en 2,6 meter bred gangvei ble lagt til på sørsida av veibanen.
Fra 1998 til 2003 ble den nye Sickla kanalbro bygget. Den nye brua, som egentlig er to bruer ved siden av hverandre, er en seksfelts motorveibru som ble ferdigstilt i 2004 som en del av Södra Länken. På hver side av brua krysses motorveien av økodukter, og gang- og sykkelbruer ligger både øst og vest for motorveibrua. Den nye Sickla kanalbro var imidlertid tre meter lavere enn den gamle, og dermed for lave til at båter kunne passere på kanalen under den. Det måtte derfor bygges en ny sluse oppstrøms for bruene, slik at vannstanden under bruene kunne senkes til et nivå som igjen gjorde det mulig for båter å passere. En nybygd kanal forbinder den nedre og øvre slusen.
Den gamle Sickla kanalbro kollapset 26. juni 2001.
Vest-Agder Idrettskrets

Historikk

Sørlandets Idrætskrets, stiftet 22. april 1917, regnes som forløperen til Vest-Agder Distriktslag for Idrett og Vest-Agder Idrettskrets, selv om enkelte ting tyder på at dette 
egentlig var en friidrettskrets.Vest-Agder Distriktslag for Idrett ble så dannet sammen med 20 andre distriktslag i 1919. I 1945 ble distriktslaget slått sammen med Vest-Agder Arbeideridrettskrets til Vest-Agder Idrettskrets.
Paso de los Toros

Historie

Paso de los Toros ble grunnlagt i 1903 av Ricardo Areco.

Kommune

Byens ordfører (alcalde) er Juan José López Sánchez.

Transport

Ruta 5 forbinder Paso de los Toros med Durazno (sør) og Tacuarembó (nord).